Okresná prokuratúra Stará Ľubovňa 
Obrancov mieru 18, 064 01 Stará Ľubovňa 	

Sp. zn. : Pv 61/12/7710	Stará Ľubovňa, 4.5.2012
EEČ : 2-59-20-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Stará Ľubovňa
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
 dňa 28.10.2011 okolo 14.15 hod.   v katastrálnom území obce Lomnička okr. XXXXX v lesnom poraste na parcele č.  KN-C 1098, ktorá patrí do lesného pôdneho fondu, odcudzil 1 ks smreka o stredovom priemere 0,17 m a dĺžke 2,0 m, čím Vojenským lesom a majetkom SR š.p. XXXXX spôsobil  škodu vo  1,20  €.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka Obvodného oddelenia PZ Podolínec sp. zn. XXXXX z 13.02.2012 bolo začaté trestné stíhanie a vznesené obvinenia ml. XXXXX pre prečin krádeže podľa § 212 ods. 2 písm. d/ Tr. zák.

	Uvedený prečin mal obvinený spáchať tak, že dňa 28.10.2011 okolo 14.15 hod.   v katastrálnom území obce XXXXX okr. XXXXX v lesnom poraste na parcele č.  KN-C 1098, ktorá patrí do lesného pôdneho fondu, odcudzil 1 ks smreka o stredovom priemere 0,17 m a dĺžke 2,0 m, čím Vojenským lesom a majetkom SR š.p. XXXXX spôsobil  škodu vo  1,20  €.

	V priebehu prípravného konania bol vykonaný výsluch obvineného, pri ktorom sa k trestnej činnosti doznal v celom rozsahu. Vyhlásil, že  spáchal skutok, za ktorý je stíhaný a nie sú pochybnosti o tom, že jeho vyhlásenie bolo vykonané slobodne, vážne a zrozumiteľne. 

 	Jeho priznanie je v súlade so svedeckou výpoveďou  zástupcu poškodenej organizácie  XXXXX, ktorý pri svojom výsluchu uviedol, že drevná hmota im bola vrátená a teda neuplatňujú si žiadnu náhradu škody. Ďalej tento zástupca uviedol, že pri tomto výrube nedošlo k ohrozeniu živošíchov a rastlín a nedošlo ani k ohrozeniu porastu alebo jeho narušeniu. 

	Trestná činnosť obvineného je vo vyšetrovacim spise dokumentovaná aj ďalšími listinnými dôkazmi a to zápisnicou o ohliadke miesta činu, náčrtom, fotodokumentáciou, odborným vyjadrením, katastrálnou mapou, záznamom o zaistení a vrátení veci a inými.

	Zo znaleckého posudku z odvetvia klinickej psychológie detí a dospelých vyplýva, že obvinený ml. XXXXX  správne vníma a zapamätá si prežité udalosti, správne ich reprodukuje s prihliadnutím k zníženej úrovni myslenia a usudzovania. Intelektový výkon obvineného je v pásme ľahkej duševnej zaostalosti. Obvinený bol spôsobilý rozpoznať protiprávnosť skutku, ovládať svoje konanie a uvedomoval si jeho následky. 

	Obvinený je z miesta bydliska hodnotený pomerne kladne, školou je hodnotený priemerne. Je vedený v evidencií deti s poruchami správania pre časté vymeškávanie hodín v škole.  Podľa odpisu z registra trestov doposiaľ nebol súdne trestaný.

	Obvinený súhlasí s postupom podľa § 216 ods. 1 Tr. por.

	Vzhľadom na to, že v tejto veci boli splnené podmienky na uvedený postup, bolo potrebné trestné stíhanie podmienečne zastaviť. Obvinenému bola určená skúšobná doba 12 mesiacov, ktorá je primeraná. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Greculová
prokurátorka